**Výzva MAS\_089/7.4/2**

Pôdohospodárska platobná agentúra, ako poskytovateľ zastúpená miestnou akčnou skupinou **Miestna akčná skupina Banskobystrický geomontánny park** (ďalej len „MAS") v zmysle ustanovení § 17 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon o príspevku z EŠIF")

**vyhlasuje**

**Výzvu na predkladanie Žiadostí o poskytnutie nenávratného finančného príspevku v rámci implementácie stratégie miestneho rozvoja vedeného komunitou z Programu rozvoja vidieka SR 2014 - 2020**

Názov podopatrenia PRV:

* **309074001 – 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry (mimo Bratislavský kraj)**

Typ výzvy:

* **Uzavretá**

Dátum vyhlásenia:

* **31.5.2019**

Dátum uzavretia:

* **26.11.2020**

Oprávnené miesta realizácie:

* **obce zahrnuté do územia MAS Banskobystrický geomontánny park**

Oprávnená právna forma žiadateľa:

* **Obec (obecný úrad, mesto (mestský úrad) (Slovensko)**

Oprávnené činnosti:

1. investície súvisiace s vytváraním podmienok pre trávenie voľného času  vrátane príslušnej infraštruktúry – napr. výstavba/rekonštrukcia/modernizácia športovísk a detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov;
2. zriadenie nových, prístavba, prestavba, rekonštrukcia a modernizácia existujúcich domov smútku vrátane ich okolia;
3. investície súvisiace so zvyšovaním kvality života obyvateľov – investície spojené s odstraňovaním malých tzv. divokých skládok odpadov resp. opusteného odpadu;
4. investície súvisiace so zvýšením bezpečnosti a prevencie proti vandalizmu na verejných priestoroch (montáž kamerových systémov a iných bezpečnostných prvkov);
5. investície súvisiace s vytváraním podmienok pre rozvoj podnikania – rekonštrukcie nevyužívaných objektov v obci pre podnikateľskú činnosť, výstavba/rekonštrukcia tržníc pre podporu predaja miestnych produktov a pod.
6. investície do využívania OZE vrátane investícií spojenými s úsporou energie – len ako súčasť investícií do miestnych služieb.

Indikatívna výška finančných prostriedkov vyčlenených na výzvu (zdroje EÚ + ŠR):

* **165 765,00 €**

Výška podpory z celkových oprávnených výdavkov:

* **100 %**

Min. výška celkových žiadaných oprávnených výdavkov projektu:

* **5000,00 €**

Max. výška celkových žiadaných oprávnených výdavkov projektu:

* **50 000,00 €**

**Na stiahnutie:**

**Prílohy k výzve:**

**Informácie k výzve v ITMS2014+:**

**Kontaktné údaje a spôsob komunikácie:**

Informácie týkajúce sa tejto výzvy je možné získať jednou z nasledovných foriem:

* Listinnou formou na adrese MAS:  **Miestna akčná skupina Banskobystrický geomontánny park, Nám. SNP 13, Slovenská Ľupča 976 13**
* e-mail: michal@geoparkbb.sk
* telefonicky: **0905 794 274**

Záväzný charakter majú informácie zverejnené na webovom sídle MAS, ako aj informácie poskytnuté elektronickou a písomnou formou. Informácie poskytnuté telefonicky alebo ústne nie je možné považovať za záväzné a odvolávať sa na ne.